Напрыклад, у адной з кватэраў стваральнікі перадачы знайшлі крэсла ў стылі каторагасьці з Людовікаў (наяўнасць такога ў беларускім доме – выразны сігнал таго, што ў доме ўсё “па-багатаму). З крэсла абадралі рэшту габеленавай абіўкі і “адрэстаўравалі яго – аксамітам фіялетавага колеру айчыннай вытворчасьці і залачоным шнуром, які прыляпілі на аксаміт сталярным клеем. Выглядала гэта мізэрна і тандэтна, хоць у момант абцяжкі крэсла аксамітам спрытны майстар паказаў, як менавіта трэба трымаць тканіну, каб не было перакосаў і зморшчынаў. Фіялетавае крэсла паставілі ў нішу, якая ўтварылася фінскай канапай і карынфскай калонай з гіпсакардону, якая закрывае трубу. Па-багатаму.